*Приложение1*

План-програма за дейността на Народно Читалище”Иван Вазов-1919”за 2024 година

1.Въведение Настоящата програма е изготвена за развитието на читалищната дейност през 2024г. като цели обединяването на усилията за развитието и утвърждаване на читалището важна обществена институция.Читалището е носител на българския дух и носи в себе си културно наследство,традиции, възпитание и благотворителност в полза на обществото.Програмата ще подпомогне годишното планиране и финансиране на читалищната дейност.

2.Анализ на състоянието на читалището

На територията на село Столник функционира НЧ”Иван Вазов -1919”.Читалището има изключително значение за укрепване и развитие на българската традиционна култура и духовните ценности.

Външната среда осигурява следните възможности:

* Културно разнообразие
* Сътрудничество с Община Елин Пелин и
* Детска градина „Зорница” с.Столник

Вътрешната среда осигурява:

-Добра материална база:Библиотека,читалня,репетиционна зала,читалищен салон с 250 места и сцена.

-Кадрови ресурси – ръководители на групи със стаж и опит

 Предизвикателства:

* Гъвкавост ,креативност.Да търсим нови подходи с цел развитие на читалищната дейност,за да задоволим интересите на населението.

 Стратегически цели:

* Подпомагане и развитие на традициите в читалищната дейност и търсене на нови съвременни форми в тяхното развитие.
* Поддържане на партньорство с Община Елин Пелин и други институции за реализиране на цялостната културна политика.
* Формиране на читалището,като място за общуване,контакти и успешни социални политики.

3.Цели на програмата:

- Запазване на обичаите и традициите на българския народ.

-Развитие и обогатяване на културния живот в населеното място.

-Осигуряване на достъп до информация.

-Участие в културните мероприятия на Общината

-Партньорство с Общината,детската градина,местна власт и местна общност и намиране път към работещите хора за привличане в дейностите.

-Разширяване обхвата и повишаване качеството на читалищната художествена дейност.

4.Основни дейности по изпълнение на програмата

Художественотворческата дейност в читалището цели запазване и развитие на традиционните ценности на българския народ,съхранение на обичаите и традициите.В читалището развиват своя талант и умения деца и възрастни:

-Танцов състав „Гиздосия”

-Танцов клуб „Гиздосия”

- Група за модерни танци „Нани-Денс” – групата има съвместна дейност с представителен духов оркестър „Стефан Стефанов „

-Детска група за модерни танци „Мини-Нани-Денс”

-Лазарска група

-Коледарска група

Чрез тази дейност читалището ще работи за привличане на млади хора за участие в инициативи на читалищните самодейни колективи.

5.Библиотечна дейност

Библиотечната дейност е една от основните дейности на читалището,като културна институция.Основни цели ще бъдат:

-Превръщане на библиотеката,като съвременен културен център.

-Привличане на нови читатели-деца и възрастни

-Обновяване на библиотечния фонд,който е в пряка връзка в читателските търсения и интереси.

-Организиране на културно-масова дейност с различни целеви групи /деца,ученици,граждани/

Библиотеката при читалището разполага с фонд 13 834 единици,91 читатели.

Библиотеката разполага с изграден интернет достъп-1брой,ксерокс 1брой,скенер 1брой,аудиовизуална техника 1брой.

6.Финансиране

-Финансирането на читалищата е регламентирано в Закона на народните читалища.Читалището финансира дейността си в рамките на държавната субсидия.

7.Срок за изпълнение и отчитане на програмата

Срокът за изпълнение на Програмата е в рамките на бюджетната 2024г.Съгласно чл.26ал.4 от Закона на народните читалища,Председателят на читалището представя ежегодно в срок до 31-ви март пред Кмета на Общината доклад за осъществените читалищни дейности в изпълнение на Програмата и за изразходваните средства през предходната година.

Настоящата програма е отворена за допълнения .

8.Заключение

Изпълнението на Програмата ще даде възможност за реализация на набелязаните цели и основните дейности.Успешното им изпълнение ще спомогне за опазването и съхранението на традиционното и културно наследство.